Одрастао је у Саксонији и служио је неколико година у саксонској војсци. Био је коњички официр, који се образовао у војној школи у Дрездену. Пољски сејм је 1791. позвао све Пољаке који су служили у страним армијама да се врате у Пољску. Када се добровски вратио у Пољску добио је задатак да реформише коњицу. Под заповедништвом Поњатовског учествовао је у кампањи 1792. против Руса. Налазио се у Пољској када је започео Кошћушков устанак 1794. Активно је учествовао у одбрани Варшаве и предводио је један корпус који је подржавао устанак у Великој Пољској.